Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 632/11/8803	Košice II, 17.4.2012
EEČ : 2-64-104-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: vodič
Skutková veta:
	V trestnej veci vedenej pre prečin zanedbania povinnej výživy podľa § 207 ods. 1 Trestného zákona,ktorého sa mal dopustiť obvinený XXXXX XXXXX na tom skutkovom základe , že v Košiciach a inde si neplní vyživovaciu povinnosť k svojmu synovi XXXXX, nar. XXXXX, aj ked bol rozsudkom Okresného súdu XXXXX XXXXX, sp. zn. XXXXX zaviazaný prispievať na jeho výživu sumou 66,39 Eur mesačne a rozsudkom Okresného súdu XXXXX XXXXX, sp. zn. XXXXX právoplatným dňa 18.08.2011 zaviazaný prispievať sumou 100,- Eur mesačne. Túto si však úmyselne neplní a tak dlhuje za obdobie od júna 2011 doteraz k rukám matky XXXXX sumu vo výške 766,39 Eur, 
Právna veta:
lebo zanikla trestnosť činu
Odôvodnenie:
	Uznesením povereného príslušníka PZ, Obvodného  oddelenia PZ,XXXXX-XXXXX sp. zn. XXXXX zo dňa 12.10.2011 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok ako je uvedený vo výroku tohto uznesenia.
	Po ukončení vyšetrovania predložil poverený príslušník PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.
	Preskúmaním predloženého spisového materiálu som zistila, že zanikla trestnosť činu.
	Poškodená XXXXX v zápisnici o výsluchu poškodenej zo dňa 20.01.2012 uviedla, že jej obvinený XXXXX uhradil časť dlžného výživného vo výške 566,39 Eur a dňa 16.02.2012 zaslala poštové poukážky o zaplatení zvyšnej časti dlžného výživného vo výške 200,- Eur, ktoré prevzala dňa 30.01.2012 a 04.02.2012.
	Z jej výpovede nevyplývajú také skutočnosti, ktoré by poukazovali, že konaním obvineného boli spôsobené trvalo nepriaznivé následky.
	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.
	Vzhľadom na vyššie uvedené so rozhodla tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka